[pic] | KOMISIJA EVROPSKIH SKUPNOSTI |

Bruselj, 1.12.2005

COM(2005) 641 konč

2003/0139 (COD)

MNENJE KOMISIJE v skladu s točko (c) tretjega pododstavka člena 251 (2) Pogodbe ES o spremembah Evropskega parlamenta, predlaganih k skupnemu stališču Sveta v zvezi s predlogom

UREDBO EVROPSKEGA PARLAMENTA IN SVETA o pošiljanju odpadkov

O SPREMEMBAH PREDLOGA KOMISIJE v skladu s členom 250(2) Pogodbe ES

2003/0139 (COD)

MNENJE KOMISIJE v skladu s točko (c) tretjega pododstavka člena 251 (2) Pogodbe ES o spremembah Evropskega parlamenta, predlaganih k skupnemu stališču Sveta v zvezi s predlogom

UREDBO EVROPSKEGA PARLAMENTA IN SVETA o pošiljanju odpadkov

1. UVOD

Točka (c) tretjega pododstavka člena 251(2) Pogodbe ES določa, da Komisija poda mnenje o spremembah, ki jih predlaga Evropski parlament ob drugi obravnavi. Komisija oblikuje spodaj podano mnenje o 62 spremembah, ki jih je sprejel Parlament.

2. OZADJE

Predlog COM(2003)379 konč.- 2003/0139(COD) je bil posredovan Evropskemu parlamentu in Svetu dne 30. junija 2003.

Evropski parlament je dal svoje mnenje ob prvi obravnavi dne 19. novembra 2003.

Evropski ekonomsko-socialni odbor je dal svoje mnenje dne 28. januarja 2004.

Opravljeno je bilo posvetovanje z Odborom regij, ki pa svojega mnenja ni podal.

Na podlagi mnenja Evropskega parlamenta in v skladu s členom 250(2) je Komisija posredovala svoj spremenjeni predlog COM(2004)172 konč. Evropskemu parlamentu in Svetu dne 9. marca 2004.

V skladu s členom 251(2) Pogodbe ES je Svet uradno sprejel skupno stališče dne 24. junija 2005. Sporočilo Komisije COM(2005)303 konč. o skupnem stališču Sveta je bilo posredovano Evropskemu parlamentu 1. julija 2005 in Evropski parlament je svoje stališče sprejel ob drugi obravnavi dne 25. oktobra 2005.

3. NAMEN PREDOLGA

Predlog ima štiri glavne cilje:

- izvajanje Sklepa Sveta OECD C(2001)107 z dne 14. junija 2001 v zakonodaji Skupnosti,

- obravnavanje težav, nastalih pri uporabi, upravljanju in izvrševanju uredbe iz leta 1993, ter vzpostavitev večje pravne jasnosti,

- doseganje splošne uskladitve na področju čezmejnega pošiljanja odpadkov,

- okrepitev sestave členov Uredbe.

4. MNENJE KOMISIJE O PREDLAGANIH SPREMEMBAH EVROPSKEGA PARLAMENTA

Parlament je ob svoji drugi obravnavi dne 25. oktobra 2005 sprejel 62 sprememb skupnega stališča Sveta. Komisija lahko sprejme vsako posamično spremembo v celoti, kakor je navedeno spodaj. Posebna vprašanja, glede katerih se Komisija ne more strinjati s skupnim stališčem, so navedena v Sporočilu Komisije COM(2005)303 konč. o skupnem stališču Sveta.

Spremembe 1, 2, 102 in 104 glede uvodnih navedb podrobneje pojasnijo zadevne določbe in olajšajo uporabo Uredbe. Sprememba 103 se nanaša na varno in okolju primerno ravnanje z odpravitvijo ladij in s trenutnimi deli za vzpostavitev obveznih zahtev na svetovni ravni v zvezi s tem.

Sprememba 6 izključuje uporabo Uredbe v nekaterih primerih, kjer bi bila nesorazmerna glede na odpadke, ki jih proizvedejo vozila, vlaki, ladje in letala.

Spremembe 12, 17–22, 26, 32, 38, 40–45, 47–50, 53, 55, 57–62, 70, 79–80, 90, 105 in 108 podrobneje pojasnijo zadevne določbe in izboljšujejo usklajenost različnih določb Uredbe.

Sprememba 14 olajša izvajanje shem vračanja nenevarnih odpadkov.

Spremembi 29 in 36 omogočata pristojnim organom za tranzit, da nasprotujejo pošiljanju odpadkov, kjer bi to bilo upravičeno.

Spremembe 63, 106, 110, 111 in 113 krepijo nadzor nad pošiljanjem odpadkov in izvrševanjem Uredbe. Sprememba 112 prispeva k boljši uporabi Uredbe.

Spremembe 71–75 in 77 zagotavljajo popolno jasnost pravnega položaja, ki zadeva pošiljanje odpadkov v Bolgarijo in Romunijo v prehodnih obdobjih, ki se uporabljajo v skladu s Pristopno pogodbo za navedene države.

Spremembe 84–85 prispevajo k nadaljni uskladitvi z Baselsko konvencijo z dne 22. marca 1989 o nadzoru gibanja nevarnih odpadkov preko meja ter njihovega odlaganja.

Sprememba 109 povečuje preglednost in informacije v zvezi s pošiljanjem odpadkov in obenem zagotavlja tajnost v skladu z nacionalno zakonodajo ali zakonodajo Skupnosti.

5. SKLEP

Komisija v skladu s členom 250(2) Pogodbe ES spremeni svoj predlog, kakor je navedeno zgoraj.